7

= = = Platon og John Stuart Mill =

John Stuar Mill
John Stuart Mill ble født i 1806 i London og døde i 1873. Han var en britisk filosof, sosialøkonom og politisk teoretiker.

**Filosofi: **
John Stuart Mill blir kalt “den politiske liberalismens far”. Han tok utgangspunktet i individet og hvordan det på best mulig måte skulle ivaretas innenfor staten og samfunnet. Han var en moderne tenker og tok parti i konflikter mellom individets og statens interesser. Han er fortsatt den dag i dag aktuell når det blir diskutert om den retten vi mennesker har til privatliv og rettsvern. Mill kjempet for at alle skulle ha det likt og var i mot den private eiendomsretten. Dette førte til at han ikke lenger så på privateiendom og økonomisk frihet som grunnleggende. Mills sosialøkonomi hadde et mindre abstrakt og et mer radikalt politisk preg enn den klassiske tradisjonen. Han mente at han selv holdt seg innenfor de teoretiske forutsetningene han var oppdratt i, og som han mente ikke trengte noen forandring. Han brøt på flere av disse punktene med rådende oppfatninger. Mill skilte skarpt mellom lovene for produksjon og distribusjon. Produksjonen aksepterte han det klassiske synet, at vi støtte på fysiske nødvendigheter. Men i distribusjonen, fordeling av rikdom, mente han at vi sto ovenfor etologien og en historievitenskap vendt mot utviklingstendenser.

Boken "A system og Logic", er et av hans hovedverk i hans produksjon av en rekke av bøker. Her forsøker han en radikal variant av empirismen. I denne boken mener han at det umiddelbare kunnskapen vi får gjennom sansinger, er den sikre kunnskapen, og all annen kunnskap måtte bygges på den. Dette førte han til det standpunktet at tingene selv bare er permanente sansingsmuligheter.

Kilder: []

[]

 =**Platon**=

Platon ble født i Athen 427 f.Kr. og døde ca. 347 f. Kr. Han var en gresk filosof som er kjent for sine filosofiske dialoger. Hans fødenavn var egentlig Aristocles, men brytetreneren hans gav han navnet Platon, som betyr ”bred” på grunn av hans robuste kroppsfigur. Andre eksempler på hvordan han fikk navnet Platon kan være hans veltalenhet (platutês) eller hans brede panne (platus). Platon kom fra en rik familie som stammet fra athenske konger.

Som grunnlegger av den aller første filosofiske skolen, Akademiet i Athen, har Platon blitt en av de mest sentrale filosofene i historien. Han startet som eleven til Sokrates og viet store deler av livet sitt til å videreføre hans filosofi. Platon skrev i dialogform og det er her han får frem filosofien til Sokrates ved at han ofte opptrer i samtalene.

Læren til Platon er fremstilt i 34 dialoger. I de tidligste dialogene ser man at han er sterkt påvirket av Sokrates. Flere av disse handler om Sokrates siste dager. For eksempel // Apologien // handler om Sokrates forsvarstale etter dødsdommen, // Kriton // handler om Sokrates i fengselet og // Faidon // som beskriver Sokrates siste dag og inneholder samtale om sjelens udødlighet. Disse er de mest kjente og er litterære mesterverker.

**Filosofi**
Ved siden av Platons dialoger er han også kjent for sin Idélære. Platon var opptatt av metafysiske spørsmål. Hva finnes? Hva er virkelig? Ved bruk av idélæren mente han at man kunne finne svar på hva ting virkelig er og det som ligger bak alt vi sanser. Et viktig tema for Platon var å vise at det gode er virkelig. Han mente at det fantes en idé om Det gode. Det er derfor vi kan gjenkjenne forskjellige handlinger som gode. Platon skilte mellom to typer kunnskap. Den ene – vi kan ha meninger om ting som er i endring, dette får vi gjennom sansene. Den andre – vi kan bare ha sikker kunnskap om det som er evig og uforanderlig, gjennom ideer. Idélæren.

Platons filosofi er dualistisk, altså han mente at verden besto av to grunnelementer. Han mente at kroppen og sansingen tilhørte den fysiske verden, mens sjelen og tankene hører til ideenes verden. Man kan si at Platon trodde på reinkarnasjon. Han mente at sjelen en gang har levd i ideenes verden og det var derfor man kunne gjenkjenne ting når man ble født inn i den fysiske verdenen. Han mente også at vi på en måte levde i en slags ”skyggeverden”. Det er bare i ideenes verden ting er perfekte. Det vi ser i den virkelige verden er kun dårlige bilder på det som faktisk er. Hulelignelsen blir brukt for å illustrere Platons dualistiske idélære.

Kilder [] [] C. Aronsen, L. Bomann-Larsen, H. Notaker, Eksistens, Gyldendal undervisning.

Tones vurdering av kilde: